**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. június 16-án tartandó rendes**

**Képviselő-testületi ülésére**

Az előterjesztés tárgya: **Az Esély és Otthon – Mindkettő lehetséges című EFOP-1.2.11-16-2017-00009 kódszámú pályázatból nyújtható lakhatási támogatások igénylésének újbóli pályázati felhívása**

Melléklet: Pályázati felhívás határozat-tervezet mellékleteként

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/476-32/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 pontja |
| Szociális és Humán Bizottság | SZMSZ 5. melléklet 1.10 pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2022. 06. 10.

**Huri-Szabó Szilvia**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**Az Esély és Otthon – Mindkettő lehetséges című EFOP-1.2.11-16-2017-00009 kódszámú pályázatból nyújtható lakhatási támogatás igénylésének újabb pályázati felhívása**

**Tisztelt Képviselő-testület!**

A Képviselő-testület 2019. szeptember 30-ai ülésén elfogadta a EFOP-1.2.1-16-2017-00009 kódszámú ,,Esély és Otthon – Mindkettő lehetséges!” című pályázati felhívás keretében elkészült a fiatalok ösztönző támogatásáról és lakhatásáról szóló rendeletét (továbbiakban: Rendelet), mellyel Tiszavasvári Város Önkormányzata a fiatalok helyben maradását szeretné támogatni. A jelenleg hatályos rendelkezéseket a 6/2021. (IV. 30.) önkormányzati rendelet tartalmazza.

A lakhatási támogatásra vonatkozó pályázati felhívásokat az önkormányzat kétévente legalább egy alkalommal, de a pályázók létszámától függően szükség szerinti számban hirdeti meg. A 2020-as évben használatba adott lakások használati ideje ebben az évben folyamatosan le fog járni. Mivel a Rendelet 4.§(1) bekezdése szerint pályázat útján nyerhetőek el, ezért szükségessé vált a lakáshasználati támogatást érintő pályázati felhívás kiírása.

A Rendelet 4. § (3)-(5) pontja alapján a fiatalok helyben maradását elősegítő támogatások közös szabályai:

*„(3)* ***A támogatás feltételei különösen****:*

*a) A pályázó a pályázat benyújtásának időpontjában 18 életévét betöltött, de 35 életévnél nem idősebb természetes személy, aki életvitelszerűen Tiszavasváriban tartózkodik, és állandó lakcímmel rendelkezik vagy a pályázat benyújtásának időpontjában 18 életévét betöltött, de 35 életévnél nem idősebb természetes személy, aki vállalja, hogy a támogatás időtartama alatt Tiszavasváriban fog életvitelszerűen tartózkodni és Tiszavasvári állandó lakcímet kíván létesíteni.*

*b) önkéntes munkavégzési kötelezettség teljesítése a településen a támogatási időszak alatt, Tiszavasvári Város Polgármesterének kezdeményezésére,*

*c) részvétel életpálya-vezetési tanácsadáson, tréningeken a támogatási időszak alatt, amennyiben azt Tiszavasvári Város Polgármestere kezdeményezi,*

*d) a rendeletben megfogalmazott egyedi jogosultsági feltételeken túl a pályázó szerepeljen a köztartozásmentes adózói adatbázisban a támogatás időszaka alatt, valamint ne álljon fent adótartozása – az adott adónemre vonatkozó illetékességi szabályokra figyelemmel - az illetékes önkormányzattal szemben.*

*(4) Tiszavasvári Város polgármestere legfeljebb 20 órás önkéntes munkavégzési kötelezettséget írhat elő.*

*(5) Nem részesülhet támogatásban Tiszavasvári Város Önkormányzata*

*a) intézményeinek vezető tisztségviselői,*

*b) gazdasági társaságai megbízott vezetői, vezető állású munkavállalói,*

*c) a képviselő-testület tagjai,*

*d) a)-c) pontban meghatározott személyek közeli hozzátartozója.*

A Rendelet **a lakhatási támogatás** **jogosultsági feltételeire** az alábbiakat írja elő:

*„11. § Az önkormányzat e rendeletében meghatározott pályázat keretében felújított és berendezett lakásokra lakhatási támogatás iránt pályázatot nyújthat be az aki*

*a) nem rendelkezik lakóépület tulajdonjogával Tiszavasváriban;*

*b) e rendelet 1.§ 5. pontjában meghatározott hiányszakmával rendelkezik,*

*c) munkaviszonnyal rendelkezik Tiszavasváriban.*

*d) vállalja a lakás közüzemi díjainak és közös költségének megfizetését.*

*12. § (1) Lakhatási támogatás keretében 7 lakás kerül használatba adásra. A lakhatási támogatás használati jogviszony biztosítása útján legfeljebb 2 év határozott időtartamra szól. (2) A támogatottnak lakbérfizetési kötelezettsége nem keletkezik, csak a lakás közüzemi díjainak és közös költségének megfizetésére köteles.*

*(2) A lakások használati joga nem cserélhető el és nem ruházható át.*

*(3) Pályázni a pályázati kiírásban megjelölt lakásokra, konkrét lakás meghatározása nélkül, e rendelet e szerinti adatlapon kell.*

*13. § Nem jogosult a támogatásra az a pályázó, aki:*

*a) már rendelkezett önkormányzati bérlakással, amelyet kedvezményesen megvásárolt és az így megvásárolt bérlakásban legalább 50%-os tulajdoni hányaddal rendelkezik;*

*b) önkormányzati bérlakásra vonatkozó bérleti jogviszonyát neki felróható okból a bérbeadó felmondással megszüntette;*

*c) önkormányzati lakásban lakik vagy lakott jogcím nélküli használóként;*

*d) szociális, jövedelmi vagyoni viszonyaira vonatkozóan olyan valótlan adatot közöl, amely számára jogtalan előnyt jelent.”*

Arról, hogy mi tekinthető a pályázat szempontjából hiányszakmának az a Rendelet 1.§ 5. pontja szerinti felsorolásból derül ki: „**hiányszakma**: pedagógus, óvodapedagógus, gyógypedagógus, dajka, szakács, rendőr, tűzoltó, orvos, pénzügyi-számviteli ügyintézői munkakör betöltéséhez szükséges végzettség, mérlegképes könyvelő, jogász, építésügyi-műszaki munkakör betöltéséhez szükséges végzettség, közgazdász, szociális munkás, szociálpedagógus, szociális ápoló és gondozó, ápoló, mentálhigiénés, pszichológus, egészségügyi szakképesítéssel rendelkező szakember, védőnő, villanyszerelő, gépészmérnök, villamosmérnök, gépész, gépszerelő, mezőgazdasági gépkezelő, nehézgépkezelő, T kategóriás jogosítvánnyal betölthető munkakör, hegesztő, bádogos, műszerész, esztergályos, lakatos, festő, karbantartó munkakör betöltéséhez szükséges végzettség, asztalos, autóbuszvezető, CNC gépkezelő, NC gépkezelő, eladó, fodrász, gáz-és hőtermelő berendezésszerelő, gépgyártástechnológiai technikus, gépi forgácsoló, gyakorló ápoló, gyógyszerkészítmény-gyártó, hegesztő, informatikai rendszerüzemeltető, ipari gépész, kertész, központifűtés-és gázhálózat rendszerszerelő, kőműves, mezőgazdasági gépész, női szabó, szociális asszisztens, szociális szakgondozó, tehergépkocsi-vezető, vegyész technikus, vegyipari technikus, villanyszerelő, közigazgatási szervező, munkavédelmi technikus, bútorasztalos, jogi asszisztens, közgazdász asszisztens.

Az említett **7 db önkormányzati lakás** címeit és a korábbi nyertes pályázó támogatási időszakának lejáratát a következő táblázat tartalmazza:

|  |  |
| --- | --- |
| **LAKÁS CÍME** | **TÁMOGATÁSI SZERZŐDÉS LEJÁRATA** |
| Tiszavasvári, Károly Róbert u. 2/B fsz. | 2022.08.04. |
| Tiszavasvári, Károly Róbert u. 2/B em. | 2022.09.02. |
| Tiszavasvári, Bocskai u. 77. | 2022.09.24. |
| Tiszavasvári, Bercsényi u. 3. | 2022.10.02. |
| Tiszavasvári, Kossuth u. 2. 3/1 | 2022.08.10. |
| Tiszavasvári, Vasvári Pál u. 93/2 | 2022.10.19. |
| Tiszavasvári, Vasvári Pál u. 93/3 | 2022.08.10. |

A 24 hónapos lakhatási támogatási időszakok, mint látható 2022. augusztus 4-től folyamatosan lejárnak.

A Rendelet alapján elkészített pályázati kiírás a határozattervezet mellékletét képezi.

A pályázatok **benyújtási határideje 2022. július 11.** A pályázatok elbírálásának határideje a pályázat kiírásától számított legkésőbb 60 nap, majd az Önkormányzat az elbírálást követően 15 napon belül **24 hónapos lakhatási szerződést** köt a nyertes pályázókkal.

A beköltözés legkorábbi időpontja 2022. augusztus 4. után, a lakások karbantartási munkaigényétől függően, a legrövidebb időn belül.

Fontos tudni a pályázat szempontjából, hogy a Rendelet 4. § (2) alapján: Egy pályázó legfeljebb egy alkalommal részesülhet támogatásban. Amennyiben nem lesz elegendő számú nyertes pályázó újabb pályázati felhívás közzététele válik szükségessé.

Kérem a Tisztelt Képviselő-testületet, hogy a határozat-tervezet mellékletét képező pályázati felhívást szíveskedjen elfogadni.

Tiszavasvári, 2022. 06. 10.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2022. (VI.16.) Kt. sz.**

**határozata**

**Az Esély és Otthon – Mindkettő lehetséges című EFOP-1.2.11-16-2017-00009 kódszámú pályázatból nyújtható lakhatási támogatás igénylésének újabb pályázati felhívása**

**Tiszavasvári Város Önkormányzata Képviselő-testülete**

1. Elfogadja a fiatalok ösztönző és lakhatási támogatásáról szóló módosított 6/2021. (IV.30.) számú rendelethez készült a határozat 1. számú mellékletét képező lakhatási támogatásra kiírt pályázati felhívást, mely az Esély és Otthon – Mindkettő lehetséges! című EFOP-1.2.1-16-2017-00009 kódszámú pályázatból kerül finanszírozásra.
2. Felkéri a Polgármestert, hogy gondoskodjon a lakhatási támogatások pályázati felhívásának honlapon történő közzétételéről.

**Határidő:** azonnal **Felelős:** Szőke Zoltán polgármester

***../2022. (VI.16.) Kt. számú határozat 1. melléklete***

Tiszavasvári Város Önkormányzata Képviselő-testülete a fiatalok ösztönző és lakhatási támogatásairól szóló módosított 6/2021.(IV.30.) önkormányzati rendelete alapján

**PÁLYÁZATI FELHÍVÁS**

LAKHATÁSI TÁMOGATÁSOK IGÉNYLÉSÉHEZ

EFOP-1.2.11-16-2017-00009

Tiszavasvári Város Önkormányzata

EFOP-1.2.11-16-2017-00009

2022.

**1. Felhívás célja**

Tiszavasvári Város Önkormányzata közel 150 millió forint támogatásban részesült az EFOP-1.2.11-16-2017-00009 kódszámú *,,Esély és Otthon – Mindkettő lehetséges! Komplex beavatkozás megvalósítása a fiatalok elvándorlásának csökkentése érdekében Tiszavasváriban”.*  A pályázat célja, hogy különböző feltételek biztosításával az önkormányzat megakadályozza a fiatalok elvándorlását, abból a célból kifolyólag, hogy a város népességmegtartó ereje és versenyképessége javuljon.

Az önkormányzat kevés eszközével törekszik a foglalkoztatási lehetőségek bővítésének elősegítésére, a városból elvándorlás mérséklésére. Jelen projekt a megannyi tervezett tevékenységével és beavatkozásával mind-mind azt a célt szolgálja, hogy a városban tartsa, illetve a városba vonzza azokat a fiatalokat, akik a munka és a megélhetés után kutatva elhagynák a települést, hosszú távra elköltöznének onnan.

Tiszavasvári Város Önkormányzata az EFOP-1.2.11-16 pályázathoz kapcsolódóan felhívást tesz közzé (továbbiakban: Felhívás) a fiatalok helyben maradását támogató lakhatási rendszer elnyerésére.

E támogatási formával a 18-35 év közötti fiatalok lakhatásához van lehetőség segítséget nyújtani, ugyanis a nyertes pályázó egy felújított és részben berendezett lakás használati jogát kaphatja meg maximum 2 éves határozott időtartamra, azzal hogy bérleti díjat fizetnie nem kell, csupán a rezsiköltség és egyéb költségek (pl.: közös költség) megfizetésére köteles.

A lakhatási támogatásra vonatkozó pályázati felhívásokat az önkormányzat kétévente legalább egy alkalommal, de a pályázók létszámától függően szükség szerinti számban hirdeti meg legfeljebb a pályázati keretösszeg erejéig, az önkormányzat honlapján.

Jelen pályázati felhívás a fiatalok ösztönző és lakhatási támogatásairól szóló Tiszavasvári Város Önkormányzata Képviselő-testülete módosított 6/2021. (IV.30.) számú önkormányzati rendeletén valamint Tiszavasvári Város Önkormányzat képviselőtestületének 12/2019 (IV.1.) számú önkormányzati rendeletén, a lakások és a nem lakás célú helyiségek bérletéről és elidegenítéséről, valamint a lakáscélú önkormányzati támogatásról rendeletén alapul.

**2. Rendelkezésre álló keret:**

Az elnyert pályázati forrásból 69.312.000 Ft fordítható ösztönző támogatásra.

**3. Pályázat tartalma, a pályázók köre**

E támogatási formával a 18-35 év közötti fiatalok lakhatásához van lehetőség segítséget nyújtani, ugyanis a nyertes pályázó egy felújított és részben berendezett lakás használati jogát kaphatja meg maximum 2 éves határozott időtartamra, azzal hogy bérleti díjat fizetnie nem kell, csupán a rezsiköltség és egyéb költségek (pl.: közös költség) megfizetésére köteles.

Jelen Felhívás keretében támogatásban részesülhet az a pályázó, aki az alábbi feltételeknek **együttesen** megfelel:

* a pályázat benyújtásakor a 18. életévét már betöltötte, de 35. életévnél nem idősebb természetes személy
* életvitelszerűen Tiszavasváriban tartózkodik, és állandó lakcímmel rendelkezik vagy a pályázat benyújtásának időpontjában 18 életévét betöltött, de 35 életévnél nem idősebb természetes személy, aki vállalja, hogy a támogatás időtartama alatt Tiszavasváriban fog életvitelszerűen tartózkodni és Tiszavasvári állandó lakcímet kíván létesíteni;
* nem rendelkezik lakóépület tulajdonjogával Tiszavasváriban;
* a rendelet 1. § 5. pontjában meghatározott hiányszakmával rendelkezik,
* munkaviszonnyal rendelkezik Tiszavasváriban.
* vállalja a lakás közüzemi díjainak és közös költségének megfizetését.

**4. Nem részesülhet támogatásban:**

* már rendelkezett önkormányzati bérlakással, amelyet kedvezményesen megvásárolt és az így megvásárolt bérlakásban legalább 50%-os tulajdoni hányaddal rendelkezik;
* önkormányzati bérlakásra vonatkozó bérleti jogviszonyát neki felróható okból a bérbeadó felmondással megszüntette;
* önkormányzati lakásban lakik vagy lakott jogcím nélküli használóként;
* **s**zociális, jövedelmi vagyoni viszonyaira vonatkozóan olyan valótlan adatot közöl, amely számára jogtalan előnyt jelent.

Továbbá nem részesülhet támogatásban Tiszavasvári Város Önkormányzata

* + intézményeinek vezető tisztségviselői,
  + gazdasági társaságai megbízott vezetői, vezető állású munkavállalói,
  + a képviselő-testület tagjai,
  + a)-c) pontban meghatározott személyek közeli hozzátartozója.

**5. A támogatás feltételei:**

A pályázó a pályázat benyújtásának időpontjában 18 életévét betöltött, de 35 életévnél nem idősebb természetes személy, aki életvitelszerűen Tiszavasváriban tartózkodik, és állandó lakcímmel rendelkezik vagy a pályázat benyújtásának időpontjában 18 életévét betöltött, de 35 életévnél nem idősebb természetes személy, aki vállalja, hogy a támogatás időtartama alatt Tiszavasváriban fog életvitelszerűen tartózkodni és Tiszavasvári állandó lakcímet kíván létesíteni.

A támogatásban részesülő pályázónak vállalnia kell, hogy

* Tiszavasvári Város Polgármestere kezdeményezésére a támogatási időszakban önkéntes munkát végez Tiszavasváriban
* amennyiben Tiszavasvári Város Polgármestere a támogatási időszakban kezdeményezi, részt vesz a pályázat keretében megrendelésre kerülő életpálya-vezetési tanácsadáson illetve tréningen
* igazolja, hogy a köztartozásmentes adózói adatbázisban szerepel és a helyi önkormányzati adóhatóságnál nincs tartozása

Az a pályázó, aki a fenti kötelezettségeinek, vagy a támogatási szerződésben (a sikeres pályázatot benyújtókkal az Önkormányzat támogatási szerződést köt) meghatározott kötelezettségeinek nem tesz eleget, a lakhatási támogatásra jogosulatlanná válik, és a lakásból ki kell költöznie – az erre okot adó körülmény bekövetkeztétől számított - 30 napon belül.

**6. A támogatás formája, mértéke**

A támogatás formája vissza nem térítendő 100%-os intenzitású támogatás.

**7. A pályázat benyújtásának határideje:**

2022. július 11.

A pályázat kiírója fenntartja a jogot, hogy a pályázati eljárást érvényes pályázatok esetén is indokolás nélkül eredménytelenné nyilvánítsa.

**8. Benyújtandó dokumentumok hatályos rend:**

1. a felhívás 1. melléklete szerinti adatlap,
2. a pályázó saját kezű aláírásával ellátott részletes önéletrajza,
3. a felhívás 2. melléklet szerinti nyilatkozat a pályázat benyújtását megelőző 3 hónapra vonatkozó jövedelmi és vagyoni viszonyokról, illetve azokat igazoló dokumentumok, kivéve azon ösztönző támogatás és lakhatási támogatás ahol a jövedelem nem jogosultsági vagy bírálati szempont,
4. a pályázó gyermekének születési anyakönyvi kivonata,
5. a pályázó iskolai végzettségét tanúsító oklevél,
6. házassági anyakönyvi kivonat vagy az élettársi kapcsolat fennállásáról szóló igazolás, nyilatkozat,
7. tiszavasvári székhelyű vagy telephelyű munkáltatóval megkötött munkaszerződés, kinevezés, vállalkozói igazolvány,
8. nyilatkozat a Tiszavasváriban végezni kívánt önkéntes munkára tett vállalásról,
9. személyi adatok igazolása: személyazonosító igazolvány, lakcímet igazoló hatósági igazolvány, adóigazolvány, társadalombiztosítási azonosító jelet tartalmazó igazolvány,
10. a pályázat benyújtásakor az új Tiszavasvári lakcím keletkeztetésére vonatkozó szándéknyilatkozatot,
11. nyilatkozat arról, hogy a szerződéskötéssel egyidejűleg Tiszavasvári Város Önkormányzata javára szóló beszedési megbízás benyújtására vonatkozó, a számlavezető pénzintézet által záradékolt felhatalmazó nyilatkozatot ad valamennyi fizetési számlájára vonatkozóan, arra az esetre, amennyiben visszafizetési kötelezettsége keletkezik, és azt önként nem teljesíti,
12. nyilatkozat, hogy a pályázó nem tartozik a felhívás 4. pontjában felsorolt személyek közé,
13. igazolás, hogy a pályázat benyújtásakor a pályázó szerepel a köztartozásmentes adózói adatbázisban, valamint hogy – az adott adónemre vonatkozó illetékességi szabályokra figyelemmel - az illetékes önkormányzattal szemben nem áll fenn adótartozása,
14. nyilatkozat, hogy Tiszavasváriban nem rendelkezik lakóépület tulajdonjogával,
15. Nyilatkozat, hogy vállalja a közüzemi számlák és közös költség díjak teljesítését

A 3.), 4.), 5.), 6.), 7.), 9.) mellékleteket egyszerű másolatban szükséges beadni.

**9. A pályázat benyújtása**

A pályázatot egy példányban, zárt borítékban - személyesen vagy postai úton a megadott pályázati adatlapon kell benyújtani mellékleteivel együtt úgy, hogy az **2022. július 11.** napjáig beérkezzen az alábbi címre:

***Tiszavasvári Város Önkormányzata***

***4440 Tiszavasvári, Városháza tér 4.***

Kérjük, a borítékra írja rá: *„Fiatalok helyben maradását támogató ösztönző rendszer, lakhatási támogatás”*

**Egy pályázó az ösztönzési támogatáson belül egyidejűleg egy típusú pályázatra pályázhat. Egy pályázó legfeljebb egy alkalommal részesülhet ösztönző támogatásban. Nem részesíthető támogatásban az a pályázó, aki a már megállapított támogatás visszafizetésére kötelezetté vált.**

**10. A pályázat elbírálása**

A beérkező pályázatokról Tiszavasvári Város Önkormányzatnak Képviselő-testülete dönt, melyről a pályázók írásbeli értesítést kapnak. A pályázatok elbírálásának határideje a pályázat kiírásától számított legkésőbb 60 nap.

Az ösztönző rendszer elbírálása a 2. mellékletben meghatározott szempontok szerint történik.

A pályázat nyertese adott formájú, típusú támogatás vonatkozásában az általános és egyedi jogosultsági feltételeknek megfelelő, az e rendelet bírálati szempontjainál meghatározottból legtöbb pontszámot elért pályázó, legfeljebb a lakások számával megegyező létszámban. Azonos pontszámot elért pályázók esetén a képviselő-testület dönt a nyertes pályázó tekintetében.

A pályázat benyújtására előírt határnap jogvesztő. A kihirdetett döntése végleges, ellene fellebbezésnek helye nincs. A támogatásban részesülő pályázókkal a Képviselő-testület döntését követő 15 napon belül az önkormányzat szerződést köt.

Amennyiben szerződéskötésre a nyertes pályázó érdekkörében felmerülő okból nem kerül sor, vagy a nyertes pályázó nem kíván szerződést kötni, a képviselő testület által meghatározott tartalék nyertes pályázóval a képviselő-testületi döntés meghozatalát követő legkésőbb 30 napon belül köthető szerződés.

A nyertes pályázó a szerződéskötést követően bármilyen, a jogosultságot érintő változást írásban haladéktalanul, de legkésőbb 8 napon belül köteles bejelenteni. A jegyző a jogosultsági feltételek meglétét ellenőrizheti.

**11. Adatkezelés és adatnyilvánosság**

A pályázat benyújtásával a pályázó büntetőjogi felelősséget vállal azért, hogy beküldött adatai a valóságnak megfelelnek. A pályázó tudomásul veszi, hogy amennyiben nem a valóságnak megfelelő adatokat tüntet fel, a pályázata kizárható, a megítélt támogatás visszavonható és az esetlegesen már folyósított támogatási összeg - a mindenkori jegybanki alapkamattal növelt mértékben - visszafizetendő.

A pályázó a pályázat benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék, valamint ahhoz, hogy a támogatás elnyerése esetén nevüket és a támogatás összegét az önkormányzat nyilvánosságra hozza.

**12. Kapcsolattartás**

A pályázati időszakban a pályázati felhívással és annak mellékleteivel kapcsolatos kérdéseiket Huri-Szabó Szilviának címezve a huri.szabo.szilvia@tiszavasvari.hu címre és a 06-42-520-500/115 telefonszámra várjuk.

Sikeres pályázást kívánunk!

**MELLÉKLETEK:**

1. melléklet - Pályázati adatlap
2. melléklet - Értékelési szempontok
3. melléklet - Jövedelmi körülményekre vonatkozó nyilatkozat
4. melléklet - Fogalommagyarázat

***1. melléklet***

**Adatlap**

**a fiatalok lakhatási támogatásához**

**(az adatlap része a pályázatnak)**

**A pályázatot az alábbi támogatásra kívánom benyújtani (a megfelelő aláhúzandó):**

- Tiszavasváriban lakó hiányszakma képviselőinek helyben tartása támogatása

- Tiszavasváriban belterületi lakóépületet vásárló vagy belterületi ingatlanon lakóépületet építő fiatalok támogatása

- A pályázatot lakhatási támogatásra kívánom benyújtani

**Pályázó adatai:**

**Név, születési név:** …………………………………………………………………………

**Születési hely, idő, anyja neve:**  ……………………………………………………………

**Lakcím**: ……………………………………………………………………………………..

**Telefonszám, email elérhetőség**:……………………………………………………………..

**Iskolai végzettségei (kérem, sorolja fel valamennyi iskolai végzettségét, szakképzettségét, képesítését):**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Munkahely megnevezése**: ………………………………………………………………………………………….……….

**Betöltött munkaköre**: ………………………………………………………………………………………………………….

**Milyen jogviszony keretében foglalkoztatják (munkaviszony, közfoglalkoztatási jogviszony, közalkalmazott stb.):**

….................................................................................................................................................

**Hány fős háztartásban él**: …………………………………………………………………………………………….………

**Hány fő gyermek él a háztartásban**: ……………………………………………………………………….……………

**Rendelkezik –e ingatlan tulajdonjoggal Tiszavasváriban**: ……………………………………………………

**Ha igen, az ingatlan pontos helye és a tulajdoni hányad megnevezése**: ………………………………………………………………………………………………………………………………………………

**A támogatás folyósítását az alábbi bankszámla számra kérem**: ………………………………………………………………………………………………………………………………..……………

**Részesült –e már korábban ösztönző vagy lakhatási támogatásban**: …………………….

A lenti adatvédelmi tájékoztató ismeretében hozzájárulok, hogy a fent megadott személyes és különleges adataimat Tiszavasvári Város Önkormányzata a pályázaton történő részvétel elbírálása, illetve a kifizetések lebonyolítása érdekében kezelje, nyertes pályázóként hozzájárulok nevemnek Tiszavasvári Város Önkormányzata honlapján történő közzétételéhez, továbbá felelősségem tudatában kijelentem, hogy a pályázati adatlapon feltüntetett adatok a valóságnak megfelelnek.

**Adatvédelmi tájékoztató**

A személyes és különleges adatok kezelése a pályázatot elnyertek esetében az Esély Otthon projekt fenntartási idejének végéig, a kifizetéseket igazoló bizonylatok megőrzése a számviteli szabályoknak való megfelelés érdekében a kifizetést követő 8 évig tart. Az eredménytelen vagy elutasított pályázati anyagokban szereplő személyes és különleges adatok kezelése a pályázat benyújtásának napját követő egy hónapig tart. Az érintettek hozzájárulása indokolás nélkül bármikor visszavonható. A személyes és különleges adatok kezelésével kapcsolatban az adatkezelők harmadik fél részére történő adattovábbítást nem végeznek. Az adatkezelés időtartama alatt az adatkezeléssel érintett adatokba betekintést csak az adatkezelők a pályázat elbírálásával, valamint a támogatások kifizetésével megbízott munkatársai nyerhetnek, feladataik ellátásához szükséges ideig és mértékben. Az érintettek az adatkezelés teljes időtartama alatt élhetnek az információs önrendelkezési jogról és az információszabadságról szóló 2011. évi CXII. törvényben biztosított jogukkal (tájékoztatáshoz, helyesbítéshez, törléshez, zároláshoz, tiltakozáshoz való jog) Jogsérelem esetén bírósághoz, valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., telefon: 06-1-391-1400, honlap URL címe: http://naih.hu, email cím: ugyfelszolgalat@naih.hu ) is fordulhatnak.

Kelt: ………………………………….

………………………………………….

aláírás

***2. melléklet***

|  |  |  |
| --- | --- | --- |
|  | **A** | **B** |
|  | **Értékelési szempont** | **Adható pontszám** |
| **1** | A pályázót foglalkoztató munkáltató típusa alapján: - önkormányzati intézményben, vagy részben vagy egészben önkormányzati feladatellátást szolgáló gazdálkodó szervezetnél fennálló munkaviszony, állami fenntartású szervezetnél fennálló munkaviszony - versenyszférában fennálló munkaviszony | 30 pont  20 pont |
| **2** | Annak vállalása, hogy a lakás elnyerése esetén valamely pénzintézetnél a használati jogviszony időtartamára lakás előtakarékossági szerződést köt, melynek összege havonta minimum 10.000,-Ft | 5 pont |
| **3** | A rendelet [1. § 5. pont](https://or.njt.hu/onkormanyzati-rendelet/618046#SZ1@BE0@PO5)jában meghatározott hiányszakmák vonatkozásában felsőfokú képzettséggel, felsőfokú szakképzettséggel rendelkezik minden további szakképesítés, szakvizsga | 5 pont  2-2 pont |

***3. melléklet***

**Jövedelmi körülményekre vonatkozó nyilatkozat**

**Személyi adatok**

A támogatást igénylő neve: ………………………………………………….………………………………………………..

A támogatást igénylő születési neve: ………………………………………..……………………………………………

A támogatást igénylő bejelentet lakóhelyének címe: ……………………………….……………………………

A támogatást igénylő tartózkodási helyének címe: ………………………………..……………………………….

A támogatást igénylővel egy háztartásban élő közeli hozzátartozók száma: …….. fő

A támogatást igénylővel egy háztartásban élő közeli hozzátartozók neve:

1. ……………………………………………………….
2. ……………………………………………………….
3. ………………………………………………………..
4. ………………………………………………………..
5. ………………………………………………………..
6. ………………………………………………………..

**Jövedelmi adatok**

A háztartásban élők egy főre jutó havi nettó jövedelme a pályázat benyújtását megelőző 3 hónap vonatkozásában: …………………………Ft/hó

|  |  |  |  |
| --- | --- | --- | --- |
| **A jövedelmek típusai** | **Kérelmező nettó havi jövedelme** | **Közeli hozzátartozók nettó havi jövedelme** | **Összesen** |
| Munkaviszonyból és más foglalkoztatási jogviszonyból származó jövedelem |  |  |  |
| Társas és egyéni vállalkozásból, őstermelői, illetve szellemi és más önálló tevékenységből származó jövedelem |  |  |  |
| Táppénz, gyermekgondozási támogatások |  |  |  |
| Nyugellátás és egyéb nyugdíjszerű rendszeres szociális ellátások |  |  |  |
| Önkormányzat és munkaügyi szervek által folyósított ellátások |  |  |  |
| Egyéb jövedelem |  |  |  |
| Összes jövedelem |  |  |  |

Büntetőjogi felelősségem tudatában kijelentem, hogy jelen nyilatkozatban közölt adatok a valóságnak megfelelnek.

Kelt.: ……………………………….

……………………………………………..

**aláírás**

1. ***melléklet***

**Fogalommagyarázat**

1. munkaviszony: a magyar munkajog hatálya alá tartozó munkaviszony, közszolgálati jogviszony, közalkalmazotti jogviszony, bírósági, ügyészségi jogviszony, a fegyveres erők és rendvédelmi szervek hivatalos állományú tagjainak szolgálati viszonya

2. közeli hozzátartozó: a Polgári Törvénykönyv szerinti közeli hozzátartozó

3. közfoglalkoztatási jogviszony: a közfoglalkoztatásról és a közfoglalkoztatáshoz kapcsolódó valamint egyéb törvények módosításról szóló 2011. évi CVI. törvény szerinti jogviszony

4. önkéntes tevékenység: közintézménynél vagy civil szervezetnél önkéntesen, térítésmentesen végzett támogató, segítő tevékenység, valamint a projekt keretében szervezett önkéntes napokon való részvétel

5.1 hiányszakma: pedagógus, óvodapedagógus, gyógypedagógus, dajka, szakács, rendőr, tűzoltó, orvos, pénzügyi-számviteli ügyintézői munkakör betöltéséhez szükséges végzettség, mérlegképes könyvelő, jogász, építésügyi-műszaki munkakör betöltéséhez szükséges végzettség, közgazdász, szociális munkás, szociálpedagógus, szociális ápoló és gondozó, ápoló, mentálhigiénés, pszichológus, egészségügyi szakképesítéssel rendelkező szakember, védőnő, villanyszerelő, gépészmérnök, villamosmérnök, gépész, gépszerelő, mezőgazdasági gépkezelő, nehézgépkezelő, T kategóriás jogosítvánnyal betölthető munkakör, hegesztő, bádogos, műszerész, esztergályos, lakatos, festő, karbantartó munkakör betöltéséhez szükséges végzettség, asztalos, autóbuszvezető, CNC gépkezelő, NC gépkezelő, eladó, fodrász, gáz-és hőtermelő berendezésszerelő, gépgyártástechnológiai technikus, gépi forgácsoló, gyakorló ápoló, gyógyszerkészítmény-gyártó, hegesztő, informatikai rendszerüzemeltető, ipari gépész, kertész, központifűtés-és gázhálózat rendszerszerelő, kőműves, mezőgazdasági gépész, női szabó, szociális asszisztens, szociális szakgondozó, tehergépkocsi-vezető, vegyész technikus, vegyipari technikus, villanyszerelő, közigazgatási szervező, munkavédelmi technikus, bútorasztalos, jogi asszisztens, közgazdász asszisztens.

6. egyedülálló: a szociális igazgatásról és a szociális ellátásokról szóló törvény szerinti egyedülálló

7. jövedelem: a szociális igazgatásról és a szociális ellátásokról szóló törvény szerinti jövedelem.

8. nem minősül jövedelemnek: ami a szociális igazgatásról és a szociális ellátásokról szóló törvény szerint nem minősül jövedelemnek, és a szociális igazgatásról és a szociális ellátásokról szóló törvény szerinti lakásfenntartási támogatás, adósságcsökkentési támogatás

9. lakóépület: az országos településrendezési és építési követelményekről szóló kormányrendelet fogalom meghatározásában szereplő lakóépület

10. háztartás: egy lakásban együtt lakó, ott bejelentett lakóhellyel vagy tartózkodási hellyel rendelkező – kivéve, ahol a rendelet jogosultsági feltételként lakóhelyet ír elő – közeli hozzátartozók közössége